ఆలపాటి లక్ష్మి

ఆలపాటి లక్ష్మి ప్రముఖ రంగస్థల, సినిమా, ధారావాహిక నటి.

జననం 
లక్ష్మి 1952, ఫిబ్రవరి 19న ఆంధ్రప్రదేశ్ రాష్ట్రం, పశ్చిమ గోదావరి జిల్లాలోని ఏలూరు పట్టణంలో జన్మించారు.

రంగస్థల ప్రస్థానం 
తండ్రి సత్యం దగ్గర చిన్ననాడే నటనలో శిక్షణ పొందారు. పదమూడవ ఏటనే రంగస్థల ప్రవేశం చేసి వేలాది ప్రదర్శనలు ఇచ్చారు. విశాఖపట్టణం లో నివాసం ఉంటూ ఆంధ్రప్రదేశ్ లోని అన్ని పరిషత్తులలో పాల్గొని ఉత్తమనటిగా వందలాది బహుమతలు గెలుచుకున్నారు. మిశ్రో, ఎం.వి.ఎస్.హరనాథరావు, కె. వెంకటేశ్వరరావు, ఎ.ఆర్.కృష్ణ, కె.ఎస్.టి. సాయి, చాట్ల శ్రీరాములు వంటి ఎంతో మంది దర్శకత్వంలో నటనకు మెరుగులు దిద్దుకున్నారు. కన్యాశుల్కం, వరవిక్రయం, రక్తకన్నీరు, మరోమొహంజదారో,కనక పుష్యరాగం, జ్వాలా శిఖలు మొదలగు నాటకాలలో నటించారు. కన్యాశుల్కం శతాబ్ది ఉత్సవాలలో మధురవాణిగా నటించి, ప్రభుత్వం సత్కారం అందుకున్నారు. తన నటనకు నంది బహుమతులు కూడా గెలుచుకున్నారు.

నటించినవి 

నాటకాలు
 జగన్నాధ రథచక్రాలు
 ఓ బూతు నాటకం
 క్షీరసాగర మథనం
 డియర్ ఆడియన్స్
 సిన్సియర్లీ యువర్స్
 మరో మొహంజదారో
 అనగనగా ఒక అమ్మాయి

నాటికలు
 అమ్మ
 లేడిపంజా
 ది గేమ్

పద్య నాటకాలు
 రాణాప్రతాప్
 జనమేజయం

సినిమారంగం 
 బ్యాండ్ బాజా (2018)
టామి (2015)
క్షేత్రం (2011)
విజయం (2003)
 నాగప్రతిష్ఠ (2003)
 శాంభవి ఐపిఎస్ (2003)

పురస్కారాలు 
 రాష్ట్రస్థాయి కందుకూరి పురస్కారం -  ఆంధ్రప్రదేశ్ రాష్ట్ర చలనచిత్ర టీవీ అభివృద్ధి సంస్థ, ఆంధ్రప్రదేశ్

ఇతరములు 
ఆకాశవాణిలో ‘ఎ’ గ్రేడ్ ఆర్టిస్ట్ గా అనేక నాటకాలలో పాల్గొన్నారు. సినిమాలలో, టి.వి. సీరియళ్లలో ప్రముఖ పాత్రలు పోషించారు.

మూలాలు 

1952 జననాలు
తెలుగు రంగస్థల నటీమణులు
తెలుగు రంగస్థల కళాకారులు
తెలుగు నాటకరంగం
జీవిస్తున్న ప్రజలు
తెలుగు నటీమణులు